98/321/EY: Komission päätös, tehty 28 päivänä huhtikuuta 1998, tiettyjä Kiinasta peräisin olevia kalastustuotteita koskevista suojatoimenpiteistä ja päätöksen 97/368/EY muuttamisesta (ETA:n kannalta merkityksellinen teksti)



Virallinen lehti nro L 140 , 12/05/1998 s. 0017 - 0018



KOMISSION PÄÄTÖS, tehty 28 päivänä huhtikuuta 1998, tiettyjä Kiinasta peräisin olevia kalastustuotteita koskevista suojatoimenpiteistä ja päätöksen 97/368/EY muuttamisesta (ETA:n kannalta merkityksellinen teksti) (98/321/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että useista Kiinassa saitsevista jalostuslaitoksista tuoduissa kalastustuotteissa on havaittu Vibrio parahaemolyticus -, Vibrio vulnificus -, Staphylococcus aureus - ja Bacillus cereus -bakteereja, Vibrio parahaemolyticus -, Vibrio vulnificus -, Staphylococcus aureus - ja Bacillus cereus -bakteerien esiintyminen elintarvikkeissa johtuu huonoista hygieniaoloista tuotannon ja/tai jalostuksen aikana, ja Vibrio parahaemolyticus -bakteerin osalta se voi johtua myös pyyntialueiden pilaantumisesta ja vaarantaa ihmisten terveyden, kyseisistä Kiinassa saitsevista laitoksista peräisin olevien tuotteiden tuontia ei tämän vuoksi enää voida sallia, Kiinassa tehdyissä yhteisön tarkastuksissa ja yhteisön raja-asemilla tehdyissä tarkastuksissa on havaittu, että kalastustuotteiden tuotannossa ja jalostuksessa on mahdollisia terveysriskejä, tiettyjä Kiinasta peräisin olevia kalastustuotteita koskevista suojatoimenpiteistä 11 päivänä kesäkuuta 1997 tehdyssä komission päätöksessä 97/368/EY (3), sellaisena kuin se on muutettuna komission päätöksellä 97/805/EY (4), säädetään Kiinasta peräisin olevien tuoreiden kalastustuotteiden tuontikiellosta ja edellytetään, että Kiinasta peräisin oleville jäädytetyille tai jalostetuille kalastustuotteille tehdään järjestelmälliset mikrobiologiset tutkimukset, päätöstä 97/368/EY olisi tarkasteltava uudelleen ennen 30 päivää kesäkuuta 1998, ja nykyisten löydösten perusteella olisi tarpeen pidentää kyseisessä päätöksessä säädettyjen toimenpiteiden voimassaoloaika 30 päivään marraskuuta 1998, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan Kiinasta peräisin oleviin tuoreisiin, jäädytettyihin tai jalostettuihin kalastustuotteisiin. 2 artikla Jäsenvaltioiden on kiellettävä seuraavista Kiinassa saitsevista laitoksista tulevien kaikissa muodoissa olevien kalastustuotteiden tuonti: - Xiamen Standland Foods Co. Ltda. Zhousan Plant, Dinghai, Zhousan, Zhejiang (laitosnumero 3300/02072) - Vessel Yan Yuan N:o 3 - N:o 178, North Road, Yantai, Shandong (laitosnumero 3700/02405) - Yancheng Baolong Aquatic Foods Co, Ltd. - Douloggang, Dafeng County, Jiangsu Province (laitosnumero 3200/02061) - Wuhan Stadthampton Foodstuff, Co. Ltd. - 181, 27. Avenue, Jiangan District, Wuhan (laitosnumero 4200/02008) - Laoghan Aquatic products cold storage - Qingdao (laitosnumero 3700/02410). 3 artikla Korvataan päätöksen 97/368/EY 6 artiklassa päivämäärä "30 päivää kesäkuuta 1998" päivämäärällä "30 päivää marraskuuta 1998". 4 artikla Jäsenvaltioiden on muutettava Kiinasta peräisin olevaan tuontiin soveltamansa toimenpiteet tämän päätöksen mukaisiksi. Niiden on viipymättä ilmoitettava tästä komissiolle. 5 artikla Kaikista tämän päätöksen soveltamisesta aiheutuvista kuluista vastaa lähettäjä, vastaanottaja tai näiden edustaja. 6 artikla Tämä päätös on osoitettu kaikille jäsenvaltioille. Tehty Brysselissä 28 päivänä huhtikuuta 1998. Komission puolesta Franz FISCHLER Komission jäsen (1) EYVL L 373, 31.12.1990, s. 1 (2) EYVL L 162, 1.7.1996, s. 1 (3) EYVL L 136, 13.7.1997, s. 57 (4) EYVL L 330, 2.12.1997, s. 19